Kedves Versenyző!

Olvasd el figyelmesen a gyakorlati feladat leírását! A rajz elkészítésére 45 perc áll rendelkezésedre. Ne feledkezz meg a folyamatos mentésről munka közben!

Nemsokára itt van a húsvét. Készíts rajzot felülnézetből arról a húsvéti asztalról, amit azoknak díszítenél fel, akik a legközelebb állnak hozzád!

1. Mentsd el a munkádat a megadott néven, png kiterjesztéssel a magadott mappába!
2. A rajzlap méretei: szélessége: 1200 pixel, magassága: 800 pixel legyen!
3. A rajzlapodnak legyen fekvő tájolása, zárd vízszintesen és függőlegesen középre!
4. Rajzolj egy nagy, lekerekített téglalap alakú asztalt, az oldalaktól egyenlő távolságra.
   1. Az asztal színe RGB(255;131;6) színkódú legyen.
   2. Az asztal és a rajzlapod széle közötti részt színezd citromsárgára!
5. Rajzolj a mappádban található megadott mintaasztal.pdf-ben látható formájú, és színminta.png-ben látható színű terítőt az asztalra!
6. Készíts négy teljesen azonos méretű és színű terítéket az asztalra, zöld vízfesték kitöltésű ovális tányéralátéttel!
   1. Rajzolj rájuk tavaszias, vidám színű tányérokat, poharakat, szalvétákat és evőeszközöket (kés, villa, kanál)!
   2. Helyezd őket az asztalra az oldalak közepénél!
7. Helyezz a tányérok közelébe egy-egy névvel ellátott névjegykártyát, az ültetőkártya.png 7 százalékosra lekicsinyített sablonja segítségével úgy, hogy az asztalhoz ülőkkel szemben legyenek!
8. Másold az asztal közepére a tojáskoszorú.png-t 300 × 300 pixeles méretben, a közepére másold a kalács.png-t 200 × 200 pixeles méretben!
9. Helyezd el a koszorú bal oldalán a 25 százalékosan lekicsinyített sonkatál.png-t 90 fokkal elforgatva, és a jobb oldalán a 40 százalékosan lekicsinyített nyuszistál.png-t!
10. Legyen a képen mindenkinek a terítéke mellett egy-egy tulipán, melyek egyformák, de a második kisebb, a harmadik legyen egy kicsit megdöntve és a negyedik invertált (megfordított színű)!
11. Egészítsd ki a rajzod esztétikusan a saját ötleteiddel!
12. Ellenőrizd a mentést!

Sikeres versenyzést kíván a versenybizottság!