A napja

“Ki mondta, hogy nem tudod megváltoztatni a világot?”

Az eredeti ötlet

1969-ben San Franciscóban az UNESCO konferencián John McConnell vetette fel az ötletet. A Föld napját első ízben 1970. március 21-én tartoták, ami az északi féltekén a tavasz első napja.

1970-ben kezdődött

Denis Hayes amerikai egyetemista, 1970. ápriilis 22-én mozgalmat indított a Föld védelmére és megalapította a Föld Napja Hálózatot (Earth Day Network-ot). Már első alkalommal 25 millió amerikai emelte fel szavát a természetért.

Ez a történelmi jelentőségű esemény az Egyesült Államokban és az ország határain túl is fontos változásokat hozott. Így például: Új környezetvédő szervezetek alakultak. Szigorú törvények születtek a levegő és a vizek védelmére. Több millió ember tért át ökológiailag érzékenyebb életvitelre. Világmozgalommá 1990-ben vált

Húsz évvel később Denis Hayes és barátai, az ökológiai válság jeleit (ipari szennyezést, az őserdők irtását, a sivatagok terjeszkedését, az üvegházhatást, az ózonlyukakat, a veszélyes hulladékokat, stb.) látva még szélesebb körben hívták fel az emberek figyelmét a közös felelősségre. 1989-ben Kaliforniában létrehozták a Föld Napja Nemzetközi Hírközpontot, és havonta küldtek hírlevelet a világ minden országába, hogy ünnepeljék április 22-én a Föld napját.

Több mint 140 ország 200 millió környezetért aggódó polgára, civil szervezetek válaszoltak felhívásukra, és városok, falvak, iskolák, környezetvédő szervezetek mind-mind saját szervezésű programmal, tették és teszik ma is emlékezetessé és világméretűvé ezt a napot.

magyarország az elsők között csatlakozott

1990-ben megalapították a Föld Napja Alapítványt. Az első magyar Föld napja eseményeinek koordinálására hírközpontot hoztak létre. Kis falvak és nagyvárosok egyaránt csatlakoztak a kezdeményezéshez.

1990 óta Magyarországon évről évre egyre többen érzik és tartják fontosnak Földünk és környezetünk védelmét és legalább a Föld napján, április 22-én tesznek valamit ennek érdekében:fát ültetnek, rajzpályázatot hirdetnek, környezeti vetélkedőt, takarítást szerveznek, valamelyik zöldszervezethez csatlakoznak, vagy saját szervezetet alapítanak.

Egy rajzpályázatra beadható munka

A Föld napja mozgalom legnagyob sikere, hogy helyi igény szerint, helyi kezdeményezésre szerveződnek a Föld napi programok, és ma már nem csak a Föld napján.