Kedves Versenyző!

Az idei évben Phjongcshangban rendezték meg a téli olimpiai játékokat. A nagyszabású sporteseményen indult országok által elért eredmények értékeléséről szól az alábbi feladat.

1. Nyisd meg az adatokat tartalmazó táblázatot phjongcshang.xlsx, és mentsd el a versenymappába! A fájl neve a kerületed száma, attól „\_”- jellel elválasztva a saját neved legyen! (Pl: **24\_Mekk\_Elek**)
2. Az ***A95***-ös cellába írd be, hogy *„Összesen:”,* ***B95:D95*** tartományban pedig határozd meg, hogy összesen hány arany-, ezüst-, és bronzérmet osztottak ki az országok között!
3. A ***H*** oszlopban határozd meg, hogy az egyes országok összesen hány érmet szereztek  
   (I-III. helyezés)!
4. Az ***I*** oszlopban a játékok során megszerzett olimpiai pontok számát számítsd ki! Ennek meghatározásához segítséget nyújt a következő táblázat:

|  |  |  |  |  |  |  |
| --- | --- | --- | --- | --- | --- | --- |
| Elért helyezés | I. | II. | III. | IV. | V. | VI. |
| Pontszám | **7** | **5** | **4** | **3** | **2** | **1** |


*(Például: Ha egy ország 3 I. helyezést, 1 III. helyezést és 2 IV. helyezést ért el, a többi helyen nem végeztek, akkor a számítás a következő: 3 🞗 7 + 0 🞗 5 + 1 🞗 4 + 2 🞗 3 + 0 🞗2 + 0 🞗 1 = 31 pont.)*

1. A ***J*** oszlopban azoknak az országoknak a sorában, akik szereztek érmet, jelenjen meg a *„Gratulálunk!”* felirat, különben ne jelenjen meg semmi!
2. Az ***L7:N18*** tartományban hozd létre a mintának megfelelő összesítő táblázatot!
   1. Az adatok meghatározásához függvényeket használj! Ha szükségesnek tartod, használhatsz segédtáblázatokat is! Ezeket a P oszloptól kezdődően helyezheted el.
   2. A formázáshoz néhány esetben a cellákat is egyesítened kell!
3. Az előző feladatban elkészített összesítő táblázat fölé helyezd el a phjongcshangi olimpia logóját, melyet a forrásmappában logo.png néven találsz meg! A méretarányok megtartása mellett kicsinyítsd le annyira, hogy ne lógjon bele az adatokba!
4. A következőekben a táblázatot kell megformáznod, a minta és az alábbi leírás alapján.
   1. A táblázat minden adatának betűtípusa Times New Roman, legtöbb adat betűmérete 12 pontos, a fejléc szövegeinek mérete 16 pont.
   2. Az A oszlopnál állítsd be azt, hogy a nagyon hosszú ország neveket több sorba tördelve jelenítse meg a táblázatkezelő program!
   3. A számokat tartalmazó cellák legyenek középre igazítottak! Figyelj arra, hogy minden cellában lévő szöveg teljes egészében olvasható legyen! Néhol cellaegyesítést is alkalmaznod kell.
   4. A táblázat szegélyeit a mintának megfelelően állítsd be!

*A feladat a következő oldalon folytatódik!*

1. Szúrj be egy sort a táblázat fejléceit tartalmazó sor elé, és írd be a következő címet: *„XXIII. Téli Olimpiai Játékok – Phjongcshang”*. A cím az A és J oszlop között helyezkedjen el. Betűmérete legyen 24 pontos, cellájának sormagassága 40 pont, és a cellán belül vízszintesen és függőlegesen is középre igazítva jelenjen meg a szöveg!
2. A jobb oldalon elhelyezkedő összesítő táblázat alá hozz létre egy oszlopdiagramot! Ábrázold rajta hogy Norvégia, Németország és Kanada hány arany, ezüst és bronz-érmet szerzett! Az oszlopok színe az érmeknek megfelelő legyen! Az oszlopok alatt jeljen meg az országok neve, és a diagramhoz tartozzon jelmagyarázat az érmek színével. A címe *„Érmek száma”* legyen!

**Minta:**



Sikeres versenyzést kíván a versenybizottság!

**Források**:

* Magyar Olimpiai Bizottság hivatalos weboldala:  
  http://olimpia.hu/phjongcshang-2018-pontverseny
* Nemzetközi Olimpiai Bizottság hivatalos oldala:  
  https://www.olympic.org/pyeongchang-2018/results/en/general/nocs-list.htm.