Kedves Versenyző!

Készítsd el a következő dokumentumot és rajzot, mentsd a megadott helyre és néven! **A rajz elkészítése és a szöveg megformázása ugyanannyi pontot ér, ügyesen osztd be az idődet!**

Olvasd el a következő segítséget, amelyben olyan *formázási műveletek* vannak leírva, amelyek nem látszanak egyértelműen a megadott minta.pdf-ben.

* A nyers szöveg tagolása nem biztos, hogy megfelelő a formázáshoz. Figyeld a mintát!
* A bal és jobb margók 2 cm-esek legyenek!
* Javítsd ki a helyesírási hibákat (4 helyen)!
* A dokumentum előforduló betűtípusok: Times New Roman és Comic Sans Ms.
* A dokumentum használt betűméretek: 12 pt; 14 pt és 36 pt.
* A bekezdések előtt és után 6 pontos térköz legyen, az alcímek és a cím előtt és után 12 pont.
* A cím előtt és után 0 pt, az utolsó bekezdés előtti térköz 30 pt.
* A címsorba a fold.jpg képet szúrd be és kicsinyítsd a minta szerint!
* A használt zöld színek színkódja RGB(0,180,90).
* Az élőfejben lévő szöveg kiskapitális.
* A feladat elkészítése során ügyelj a félkövér aláhúzott és dőlt stílusokra, valamint a bekezdések igazításaira.
* Felsorolás jelként, ha a mintában szereplőt nem találod, használhatsz mást is!
* A minta szerint illeszd be a Denis\_hayes\_1980.jpg nevű képet.
* Az utolsó bekezdés szegélye zöld, háttere halványsárga.
* Az élőlábba szúrd be az oldalszámot a minta szerint! Az ellipszis színe itt is a megadott színkódú zöld.
* A megjelölt helyre illessz be egy saját rajzot, amit a leírás alapján kell elkészítened a rajzprogram segítségével. A képet a szövegszerkesztő programban le kell kicsinyítened, hogy elférjen.

*A feladat a következő oldalon folytatódik!*

**A rajz adatai:**

* A rajzlap 28 cm széles és 20 cm magas.
* A lap tetejére, közepére piros színnel, jól olvashatóan írd az alábbi szöveget: „*Óvjuk, védjük Földünket!*”
* A képet oszd két részre (elég csak gondolatban)!
* A bal oldala egy tavaszi park, virágzó bokrokkal, növényekkel, fákkal, a fákon madarakkal.
  + A fán két egyforma másolással és tükrözéssel készített madár legyen.
  + Rajzolj padot is, amelyen egy kalapos bácsi ül a ragyogó napsütésben és mellette futkározik a kiskutyája!
* A jobb oldalon üres pad (Készítsd másolással és tükrözéssel!), kiszáradt fák, növények, amelyeket a környezetszennyezés pusztított el! Eldobált műanyag flakonok, fémdobozok stb.
  + A flakonok között legyenek különböző méretűek, melyeket másolással, majd kicsinyítéssel vagy nagyítással, és nyújtással, vagy döntéssel, készítesz!
* Egészítsd ki a képet saját elképzelésed, ízlésed szerint!
* A rajzot mentsd el külön is, a megadott helyre, a megadott néven.

Sikeres versenyzést kíván a versenybizottság!